EkBass/fiwiki-20250220-pages-articles huggingface dataset:
Kesäparalympialaiset 2024

Kesäparalympialaiset 2024 olivat Pariisissa, Ranskassa 28. elokuuta – 8. syyskuuta 2024 järjestetyt XVII kesäparalympialaiset. Kilpailujen mitalitilaston kärkimaat olivat Kiina, joka saavutti 94 kultamitalia, 76 hopeaa ja 50 pronssia, Iso-Britannia 49 kullalla, 44 hopealla ja 31 pronssilla sekä Yhdysvallat 36 kullalla, 42 hopealla ja 27 pronssilla. Suomi sai Pariisin paralympialaisista neljä mitalia, kaikki ratakelauksesta. Leo-Pekka Tähti päätti paralympiauransa pronssimitaliin T54-luokan 100 metrin kelauksessa. Amanda Kotaja sai pronssimitalin naisten T54-luokan 100 metriltä. Paralympiauransa niin ikään päättänyt Toni Piispanen sai kaksi mitalia: T51-luokan 200 metriltä hopeaa ja 100 metriltä pronssia. == Lähteet == == Aiheesta muualla == * Virallinen kisasivusto * Official website of the Paralympic Movement *
The Undisputed Truth

The Undisputed Truth oli yhdysvaltalainen 1970-luvun rhythm and bluesin ja psykedeelisen soulmusiikin yhtye, jonka tuottaja Norman Whitfield perusti. Yhtyeen alkuperäisjäseniä olivat myös Billie Calvin, Brenda Evans ja Joe Harris. Calvin ja Evans lähtivät yhtyeestä vuonna 1973, jolloin heidät korvasivat Tyrone ”Lil Ty” Barkley, Tyrone ”Big Ty” Douglas, Virginia ”Vee” McDonald sekä Calvin ”Doc” Stephenson. The Undisputed Truth jätti Motown-levy- yhtiön ja siirtyi Whitfieldin Whitfield Records -levy-yhtiölle vuonna 1975. Douglas ja McDonald jättivät yhtyeen, jolloin Yvonne Stevens liittyi yhtyeeseen. 1970-luvun lopun kokoonpano koostui usein Whitfieldin toisen yhtyeen Rose Roycen jäsenistä. Joe Harris, Melvin Stewart, Marcy Thomas ja Lloyd Williams olivat jäsenet, jotka esiintyivät The Undisputed Truthin viimeisellä albumilla. ==Diskografia== ===Albumit=== Vuosi Albumi Korkein listasijoitus Levy-yhtiö ja kataloginumero Billboard 200 Top R&B;/Hip-Hop Albums 1971 The Undisputed Truth 43. 7. Gordy (Motown) G 955L 1972 Face to Face with the Truth 114. 16. G 959L 1973 Law of the Land 191. 52. G 963L 1974 Down to Earth — 35. G6 968S1 1975 Cosmic Truth 186. 42. G6 970S1 Higher Than High 173. 52. G6 972S1 1976 Method to the Madness 66. 19. Whitfield WH 2967 1979 Smokin’ — — WHK 3202 ”—” viittaa julkaisuun, joka ei sijoittunut musiikkilistalle. * ==Lähteet== Luokka:1970-luvun yhtyeet ja sooloartistit Luokka:Yhdysvaltalaiset funkyhtyeet Luokka:Yhdysvaltalaiset rhythm and blues -yhtyeet Luokka:Yhdysvaltalaiset soulyhtyeet
The Undisputed Truth (albumi)

The Undisputed Truth on yhdysvaltalaisen samannimisen yhtyeen The Undisputed Truthin esikoisalbumi. Albumi julkaistiin vuonna 1971. Se sijoittui muun muassa Billboard 200 -musiikkilistan 43. sijalle ja Top Soul Albums -listan seitsemännelle sijalle. ==Kappaleet== #You Got the Love I Need (Barrett Strong, Norman Whitfield) – 2.57 #Save My Love for a Rainy Day (Norman Whitfield, Roger Penzabene) – 3.50 #California Soul (Nickolas Ashford, Valerie Simpson) – 3.45 #Aquarius (Galt McDermot, Gerome Ragni, James Rado) – 2.39 #Ball of Confusion (That’s What the World Is Today) (Barrett Strong, Norman Whitfield) – 10.20 #Smiling Faces Sometimes (Barrett Strong, Norman Whitfield) – 3.05 #We’ve Got a Way Out Love (Holland-Dozier-Holland) – 2.55 #Since I’ve Lost You (Barrett Strong, Norman Whitfield) – 3.10 #Ain’t No Sun Since You’ve Been Gone (Cornelius Grant, Norman Whitfield, Simon May) – 2.42 #I Heard It Through the Grapevine (Barrett Strong, Norman Whitfield) – 2.51 #Like a Rolling Stone (Bob Dylan) – 6.30 ==Arvostelut== *AllMusic: ==Lähteet== Luokka:The Undisputed Truthin albumit Luokka:Vuoden 1971 esikoisalbumit
Reformipuolue (Islanti)

Reformipuolue () on islantilainen liberaalipuolue, joka perustettiin vuonna 2016 sen kannattajien erottua Itsenäisyyspuolueesta. Eron syynä oli Islannin vuonna 2015 kaatunut kansanäänestys maan EU-jäsenyydestä. Puolue sai vuoden 2021 vaaleissa Islannin parlamenttiin, Alltingiin, viisi edustajaa. Puolue kannattaa vapaita markkinoita, euron käyttöönottoa, EU:n jäsenyyttä sekä laajaa kansainvälistä yhteistyötä ilmastonmuutoksen torjunnassa. == Vaalimenestys == Puolue osallistui ensimmäisiin vaaleihinsa vuonna 2016, jolloin sille osoitettiin vaalikirjaimeksi, joita puolueet ja listat käyttävät mm. logoissaan, C. Alltingin vaalit Vaalit Äänimäärä Osuus Paikat 2016 19 870 10,5 % 2017 13 122 6,7 % 2021 16 628 8,3 % == Lähteet == == Aiheesta muualla == * Reformipuolue Luokka:Euroopan liberaalidemokraattinen puolue Luokka:Islannin puolueet
Qutb al-Din Aibak

Qutb al-Din Aibak (1150–1210) oli Delhin sulttaanikunnan ja Intian muslimivallan perustaja ja Delhiä hallinneen orjadynastian ensimmäinen sulttaani. Ennen Delhin perustamista hän oli Ghuridien sulttaani Mu'izz ad- Dinin sotajoukkojen komentaja. ==Elämäkerta== Aibak oli alkujaan orjasotilas, eli mamelukki. Hän syntyi Turkestanissa ja hän oli turkkilaista syntyperää. Hänet vietiin lapsena orjaksi sulttaanin palvelukseen, missä hän kyvykkäänä johtajana ja sotilaana kohosi merkittävään asemaan. Ghuridien valtakunta vakiinnutti valtansa nykyisen Pakistanin alueella 1170- ja 1180-luvuilla, minkä jälkeen ghuridit jatkoivat sotaretkiään kohti Intiaa. 1190-luvulla ghuridien armeija hyökkäsi ensin pohjoisintialaisten radžputien hallitsemien valtakuntien kimppuun, minkä jälkeen sotaretket jatkuivat kohti Delhiä. 1200-luvun alkuun mennessä suuri osa Intian pohjoisista osista oli muslimien vallassa. Delhin valtauksen jälkeen Aibak nimitettiin ghuridien Pohjois-Intian alueiden kuvernööriksi. Ghuridien sulttaani Mu'izz ad-Din murhattiin vuonna 1206. Hänellä ei ollut poikaa, minkä jälkeen valtakunta jaettiin uskollisen Aibakin ja Muhammadin veljenpojan Ghiyathin kesken. Sulttaanin kuoltua Aibak oli edelleen teknisesti katsoen orja. Hän nosti vaikutusvaltaansa naimalla ghaznavidiprinsessan. Mu'izz ad-Din oli jäänyt viimeiseksi kaikkien ghuridien suvun jäsenten tunnustamaksi sulttaaniksi, joten Aibak huomasi pian olevansa omillaan. Aibak julistautui Delhin hallitsijaksi ja perusti Delhin sulttaanikunnan vuonna 1206, jolloin hänestä tuli Delhin ensimmäinen muslimisulttaani. Aibak ei ehtinyt hallita montaa vuotta, hän kuoli vuonna 1210. ==Perintö== Aibakin johtaman sulttaanikunnan asema oli aluksi tukala, mutta sen onnistui vakiinnuttaa asemansa seuraavien vuosikymmenten aikana. Lopulta sulttaanikunnasta kasvoi Pohjois-Intian valtakunnista merkittävin. Aibakin perintönä Delhiin rakennettiin Qutub Minar, joka toimi muslimien voitonmerkkinä hinduista saavutetuista voitoista. Hän oli suvaitsematon muita uskontoja kohtaan ja hindutemppeleitä tuhottiin ja tilalle rakennettiin moskeijoita. Hän oli hyvä diplomaatti ja sotilas, mutta hallitsijana hän ei ollut kokenut. Maata hallittiin sotilasvoimin ja hallinto ei ollut vakaa. Delhi ei myöskään Aibakin aikana täysin pystynyt irtautumaan muslimiaatelin vaikutusvallasta. Aibakin jälkeen Delhin sulttaaniksi nousi hänen vävynsä Iltutmiš, lyhytaikaisen sulttaani Aram Šahin valtakauden jälkeen. == Lähteet == Luokka:Delhin orjadynastian sulttaanit Luokka:Vuonna 1150 syntyneet Luokka:Vuonna 1210 kuolleet
Face to Face with the Truth

Face to Face with the Truth on yhdysvaltalaisen yhtyeen The Undisputed Truthin toinen albumi. Albumi julkaistiin vuonna 1972. Kuten yhtyeen edellisenkin albumin, myös tämän albumin tuotti kokonaan Norman Whitfield. Face to Face with the Truth sijoittui Billboard 200 -musiikkilistan sijalle 114. ja Billboardin Top Soul Albums -musiikkilistan sijalle 16. ==Kappaleet== #You Make Your Own Heaven and Hell Right Here on Earth (Barrett Strong, Norman Whitfield) – 6.50 #What It Is? (Barrett Strong, Norman Whitfield) – 4.57 #Medley: Ungena Za Ulimwengu (Unite The World)/Friendship Train (Barrett Strong, Norman Whitfield) – 8.50 #Superstar (Remember How You Got Where You Are) (Barrett Strong, Norman Whitfield) – 2.56 #Take Me In Your Arms and Love Me (Cornelius Grant, Roger Penzabene, Barrett Strong) – 3.52 #Don’t Let Him Take Your Love from Me (Barrett Strong, Norman Whitfield) – 5.25 #What’s Going On (Marvin Gaye, Al Cleveland, Renaldo Benson) – 9.21 ==Arvostelut== *AllMusic: ==Lähteet== Luokka:The Undisputed Truthin albumit Luokka:Vuoden 1972 albumit
Téra

Téra on kaupunkikunta ja Téran departementin hallinnollinen keskus Tillabérin alueella Nigerissä. Se sijaitsee lähellä Burkina Fason rajaa 170 kilometriä Tillabérista maanteitse länteen. Kunnassa on 86 329 asukasta (vuonna 2017, arvio). ==Maantiede ja ilmasto== Téran kunnan pinta-ala on 2 380 neliökilometriä. Se rajoittuu pohjoisessa Bankilarén, idässä Dargolin ja Kokoroun ja etelässä Diagouroun maalaiskuntiin sekä lännessä Burkina Fasoon. Kunnan läpi virtaa Nigerin sivujoki Dargol, joka on Téran kohdalla padottu tekojärveksi. Seutu kuuluu Sahelin ilmastovyöhykkeeseen. Vuotuinen sademäärä on 250–400 millimetriä. Sadekausi kestää kesäkuusta lokakuuhun. ==Asutus== Kuntaan kuuluu kuusi kaupunginosaa, 19 hallintokylää ja 121 pikkukylää tai leiripaikkaa. Yli 70 % väestöstä asuu maaseutuympäristössä. Alle 15-vuotiaita on lähes 49 %. Naapurikuntien asukkaita muuttaa Téraan, kun taas paikallinen nuoriso hakeutuu töihin Niameyhin ja naapurimaihin. Suurin etninen ryhmä ovat songhait. Heidän lisäkseen kunnassa asuu gurmia, fulbeja, tuaregeja, hausoja, moseja sekä muutamia arabeja ja joruboja. ==Historia== Alueen ensimmäiset asukkaat olivat suullisen perinteen mukaan gurmia. Nimi Téra perustuu gurman kielen ’sammakkoa’ tarkoittavaan sanaan. Paikkakunta on perustettu vuoden 1600 tienoilla Songhain valtakunnan hajoamisen jälkeen. Ranskan siirtomaa-aikana vuodesta 1891 lähtien Téra kuului Dorin sotilasalueeseen, vuodesta 1900 Sayhin ja vuodesta 1919 jälleen Ylä-Voltan Doriin. Vuonna 1927 se liitettiin Nigerin Tillabérin piiriin. Térasta tuli arrondissementin keskus vuonna 1964 ja kaupunkikunta vuonna 1988. Nykyinen kuntajako on vuodelta 2002. ==Liikenne, talous ja palvelut== Téran kautta kulkee Niameysta Malin rajalle johtava maantie, josta haarautuu tie Burkina Fason Doriin. Matkaa Niameyhin on 180 kilometriä. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, lehmänpapu, durra, maissi, vihannekset ja hedelmät. Kotieläimiä ovat naudat, lampaat, vuohet, kamelit, aasit, hevoset ja siipikarja. Lisäksi harjoitetaan pienimuotoista kalastusta, keräilyä, käsityöammatteja ja kaupankäyntiä. Kunnassa toimii lukuisia alakouluja, viisi yläkoulua sekä yhdistetty yläkoulu ja lukio. Terveyspalvelut käsittävät terveysasemia ja piirisairaalan. Kunnassa on sähkö- ja puhelinverkot. ==Lähteet== Luokka:Nigerin kaupungit Luokka:Téran departementti
Nathaniel Mellors

Nathaniel Mellors (s. 1974 Doncaster, Yorkshire, Englanti)Altermodern Tate Triennial. Explore: Participants , Tate. Retrieved 19 February 2010. on englantilainen taiteilija ja muusikko.O'Reilly, Sally. "Nathaniel Mellors: Monograph" , Frieze, February 2005. Retrieved 19 February 2010. == Elämä ja työ == Hän on opiskellut taidetta University of Oxfordissa, Royal College of Art -koulussa Lontoossa sekä Rijksakademie van beeldende kunsten -koulussa Amsterdamissa. Mellors on tunnettu teoksista joissa yhdistellään veistoksia, psykedeelistä teatteria ja absurdia ja satiirista elokuvaa.Dan Fox, Statement for Lyon Biennial, Lyon Biennial, 2007, eds Stephanie Moisdon & Hans Ulrich Obrist, JRP-Ringier 2007. Mellorsin tuotanto sisältää installaatioita, veistoksia, elokuvia, videoita, musiikkia, performansseja, kollaaseja, maalauksia sekä kriittisiä kirjoitelmia.Nathaniel Mellors, 'Country Teasers – The Empire Strikes Back', frieze magazine, 2006 Vuoden 2017 Venetsian biennaalin Suomen paviljonkiin Mellors teki yhdessä Erkka Nissisen kanssa The Aalto Natives -nimisen installaation joka sisältää sekä videoita että tilassa liikkuvia elementtejä. Teos sekä sitä täydentävät neljä muuta teosta ovat näytteillä Kiasmassa keväällä 2018. == Lähteet == Luokka:Vuonna 1974 syntyneet Luokka:Englantilaiset muusikot Luokka:Elävät henkilöt
Iltutmiš

Šams al-Din Iltutmiš oli Delhin sulttaanikunnan sulttaani vuosina 1211–1236 ja valtakuntaa hallinneen orjadynastian kolmas hallitsija. Iltutmiš oli orjadynastian perustajan Qutb al-Din Aibakin tavoin taustaltaan orja. Hän oli turkkilaista syntyperää ja hän oli kotoisin Keski-Aasiasta. Hänet myytiin lapsena orjaksi ja hänen tiensä johti Delhiin, missä Aibak osti hänet. Iltutmiš osoittautui lahjakkaaksi soturiksi ja johtajaksi. Aibak teki hänestä vävynsä naittamalla tälle tyttärensä. Aibakin kuoltua vuonna 1210 valtaan nousi aluksi Aram Šah, jonka sukulaisuussuhde Aibakiin on epäselvä. Hän oli kuitenkin tehoton hallitsija ja Delhin ylimystö ei hyväksynyt häntä hallitsijana. Maata uhkasi sisällissodan vaara ja Delhin ylhäisö pyysi Iltutmishia puuttumaan asiaan. Iltutmišin joukot voittivat Aram Šahin Delhin lähistöllä käydyssä taistelussa ja Aram Shah luultavasti surmattiin. Tämän valta ehti kestää vain kahdeksan kuukautta. Iltutmiš onnistui hallintokaudellaan torjumaan mongolien hyökkäyksen ja hänen onnistui vakiinnuttamaan Delhin valta suuressa osassa Pohjois-Intiaa. Iltutmišin vanhin poika kuoli ennen häntä, ja hänen toinen poikansa Firuz osoittautui heikoksi hallitsijaksi. Tämän lyhyen valtakauden jälkeen valtaan nousi Iltutmišin tytär Raziya. == Lähteet == Luokka:Delhin orjadynastian sulttaanit
KJ Apa

Keneti James "KJ" Fitzgerald Apa (s. 17. kesäkuuta 1997 Auckland, Uusi- Seelanti) on uusiseelantilainen näyttelijä. Hänet tunnetaan parhaiten Archie Andrewsin roolista jännityssarjassa Riverdale. == Varhainen elämä == Apa syntyi Aucklandissa. Hänen vanhempansa ovat Keneti ja Tessa Apa (omaa sukua Callander). Hänen isänsä on samoalainen ja on Moata'a-nimisen kylän päällikkö Samoassa. Apan äiti on uusiseelantilainen. Hänellä on kaksi vanhempaa siskoa. Apa kävi lukiota King´s collegessa Aucklandissa ennen näyttelemisen aloittamista. == Ura == Apa näytteli vuosina 2013–2015 Kane Jenkinsiä uusiseelantilaisessa saippuasarjassa Shortland Street. Vuonna 2016 Apa alkoi näytellä Archie Andrewsia CW-draamasarjassa nimeltä Riverdale. Rooliin oli neljän kuukauden ajan etsitty sopivaa näyttelijää. Vuonna 2017 hän näytteli teiniä Ethan Montgomeryä komedia-draamassa A Dog's Purpose. Se esitettiin televisiossa samana päivänä kuin Riverdale. Apa sai seuraavaksi elokuvaroolikseen Klan Lawleyn korvaamisen elokuvassa The Hate U Give. Apa näyttelee myös Griffiniä Netflixin elokuvassa The Last Summer, joka julkaistiin 3. toukokuuta 2019. == Yksityiselämä == Apa on rugby union -pelaaja ja -valmentaja Michael Jonesin veljenpoika. Hän on ilmoittanut olevansa kristitty. Apa oli mukana pienessä auto-onnettomuudessa Vancouverissa syyskuussa 2017, mutta hänelle ei käynyt kuinkaan, koska matkustajanpuoli osui kevyesti pylvääseen. Syyksi ilmoitettiin, että Apa nukahti rattiin pitkän kuvauspäivän vuoksi. == Filmografia == === Elokuvat === Elokuvat Elokuvat Elokuvat Elokuvat Vuosi Nimi Rooli 2017 A Dog's Purpose Ethan Montgomery (teini) 2018 The Hate U Give Chris 2019 The Last Summer Griffin 2020 I Still Believe Jeremy Camp === Televisio === Televisio Televisio Televisio Televisio Televisio Vuosi Nimi Rooli Jaksot 2013–2015 Shortland Street Kane Jenkins Sivurooli 2016 The Cul De Sac Jack 6 jaksoa 2017–2023 Riverdale Archie Andrews Päärooli == Palkinnot ja ehdokkuudet == Vuosi Myöntäjä Kategoria Työ Tulos Lähde 2017 Saturn-palkinto Paras nuori näyttelijä televisiosarjassa Riverdale Ehdolla Läpimurto Riverdale Voitto Teen Choice -palkinto Valittu TV-tähti Riverdale Ehdolla 2018 MTV Movie & TV Awards Paras suudelma (mukana Camilla Mendes) Riverdale Ehdolla Saturn-palkinto Paras nuori näyttelijä televisiosarjassa Riverdale Ehdolla 2019 Saturn-palkinto Paras nuori näyttelijä televisiosarjassa Riverdale Ehdolla Teen Choice -palkinto Valittu draama näyttelijä televisiossa Riverdale Ehdolla == Lähteet == Luokka:Uusiseelantilaiset näyttelijät Luokka:Vuonna 1997 syntyneet Luokka:Elävät henkilöt
Casey Cott

Casey Morton Cott (s. 8. elokuuta 1992 Michigan, Yhdysvallat) on yhdysvaltalainen näyttelijä. Hänet tunnetaan parhaiten Kevin Kellerin roolista jännityssarjassa Riverdale. Hänen isoveljensä on Broadway-näyttelijä Corey Cott. == Nuoruus ja koulutus == Cott syntyi vuonna 1992 keskimmäisenä lapsena Rick Cottille, joka on sijoituspäällikkö ja entinen taisteilija ilmavoimissa, hänen äitinsä on Lori Cott. Cott kasvoi Chagrin Fallasissa, Ohiossa nuoremman siskonsa ja veljensä kanssa, valmistui, hän valmistui Chagrin Falls High Schoolista.Hän opiskeli Bostonin yliopistossa kaksi vuotta, ennen kuin päätti opiskella näyttelemistä. Hän siirtyi Carnegie Mellon School of Drama ja valmistui vuonna 2016. == Ura == Cott aloitti näyttelijänuransa esiintymällä ohiolaisessa teatterissa muun muassa näytelmissä Bloody Bloody Andrew Jackson ja Romeo ja Julia, muiden joukossa. Siirryttyään Pittsburghin kouluun hän osallistui alueen teatteriesitykseen, kun hän esiintyi samanaikaisesti yliopiston teatterissa. Hän esiintyi vuoden 2014 tuotannossa Parade New Hazlett teatterissa Pittsburghissa, jossa hän näytteli useiden Carnegie Mellon luokkalaisten kanssa, sekä tuotti Small Engine Repair Barebone Production. Elokuussa 2016 hän näytteli Mosesta ensi-illassa Stephen Schwartzin musiikkiprojektissa, lavastajana Egyptin prinsissä Bay Street teatterissa Sag Harbor, New Yorkissa, vastassa Shuler Hensley ja John Cariani. 12\. maaliskuuta 2016, viimeisenä vuotena CMU:ssa, Cott näytteli Kevin Kelleriä the CW jännityssarjassa Riverdale perustuen kirjaan nimeltä Archie Comics. Hahmona Kevin on huomattava, koska hän on historian ensimmäinen avoimesti homo Archie Comicsissa. Cott aloitti Facebook videon ja julkaisi sen faneilleen maaliskuussa 2017, että hän alun perin kuunteli Archie Andrewsiä ja Jughead Jonesia. Hän tuli sarjaan mukaan toisella kaudella. 12\. maaliskuuta 2018 SXSW festivaaleissa, Cott ilmoitti tulevasta roolistaan elokuvassa The Mascot, jonka on kirjoittanut ja ohajnnut Matthew Perkins. Cott näyttelee pääroolia Nick Shepherd. Kuitenkin vuonna 2019 elokuvan tuotanto on pysähtynyt. Vuonna 2018 Cott otti osaa kuvaten elokuvaa All the Little Things We Kill, jossa hän näytteli Trever Olssonia. == Filmography == Elokuva Vuosi Nimi Rooli 2018 All the Little Things We Kill Trevor Olsson 2020 The Mascot Nick *Shepherd Televisio Vuosi Nimi Alkuperäinen nimi Rooli Muuta 2017-2023 Riverdale Kevin Keller Toistuva rooli (kausi); päärooli (kausi 2-2018) 2017 Kova laki: Erikoisyksikkö Law & Order Special Victims Unit Lucas Hale Jakso: "Conversion" 2018 Instinct Dino Moretti Jakso: "Pilot" Musiikkivideo Vuosi Kappale Artisti Lähde 2017 "Why" Sabrina Carpenter == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1992 syntyneet Luokka:Elävät henkilöt
Petollinen suunnitelma

Petollinen suunnitelma () on yhdysvaltalainen John Landisin ohjaama crazyhuumoria edustava rikosaiheinen komediaelokuva, joka sai ensi-iltansa vuonna 1998.https://www.imdb.com/title/tt0145505/ == Näyttelijät == Lähde: Viitattu 12.12.2021. Viitattu 12.12.2021. == Lähteet == Luokka:Vuoden 1998 yhdysvaltalaiset elokuvat Luokka:Yhdysvaltalaiset komediaelokuvat
Ashleigh Murray

Ashleigh Monique Murray (s. 18. tammikuuta 1988, Kansas City, Missouri) on yhdysvaltalainen näyttelijä. Hänet tunnetaan parhaiten Josie McCoyn roolista jännityssarjassa Riverdale. == Ura == Vuonna 2016 Murray aloitti näytellä roolia the CW:n jännityssarjassa Riverdale näytellen Josie McCoytä, Murray tähditti ja esitti nimiosassa Netflixin elokuvassa Deidra & Laney Rob a Train vuonna 2017. Elokuva esitettiin maailman ensi-illassa Sundancen elokuvajuhlissa 23. tammikuuta 2017. Se julkaistiin Netflxsissä 17. maaliskuuta 2017. Vuonna 2017 ilmoitettiin, että Murray esittää MGM musikaalissa uudelleen tehdyssä Valley Girlissa Loryniä.Hän myös alkoi näytellä The CW jännitysarjassa Riverdalessa teinilaulajana Josie McCoy. Helmikuussa 2019 ilmoitettiin, että Murray muuttaisi hänen rooliaan Josie McCoyna osaksi Riverdalen jatko-osaa. == Filmography == Elokuva Vuosi Nimi Rooli Muuta 2007 Finding Harmony Harmony Lyhytelokuva 2012 Welcome to New York Simone 2014 Grind Työskentelevä tyttö 2017 Deidra & Laney Rob a Train Deidra Televisioelokuva Televisio Vuosi Suomenkielinen nimi Alkuperäinen nimi Rooli Muuta 2014 Pahan jäljillä The Following Lukion opiskelija Jakso: "Resurrection" 2016 Younger Tyttö 2 jaksoa 2017-2019 Riverdale Josie McCoy Päärooli 2018 Alex, Inc. Melissa Jakso: "The Unfair Adventage" == Lähteet == == Aiheesta lisää == * * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt
Alasyaion

Alasyaion (, ) oli antiikin aikainen kaupunki ja kaupunkivaltio (polis) Eliissä Kreikassa. Alasyaionin tarkempaa sijaintipaikkaa ei tunneta. Sen oletetaan sijainneen Pisatiksen ja Amfidolian rajalla. Strabonin mukaan Alasyaion oli sama paikka kuin Homeroksen Iliaan laivaluettelossa mainittu Aleisios (myös Alesios, Aleision, Alesion). Myöskään Alasyaionin historiasta ei tiedetä oikeastaan mitään sen olemassaolon lisäksi. Kreikkalaisessa mytologiassa kaupungin perustaja ja eponyymi heeros oli Alesios, Skilluksen tai Gargettoksen poika. Kaupunki kuului ainakin osan historiastaan oletettavasti Eliin poliksen alaisuuteen sille alisteisena poliksena. Kaupungin kansalaisesta käytettiin etnonyymiä Alasyeus (). == Lähteet == Luokka:Antiikin Eliin kaupungit
Atarneus

Atarneus (, myös Atarna, ) oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Se sijaitsi lähellä nykyistä Dikiliä. == Maantiede == Atarneus sijaitsi Aioliissa, mutta luetaan joskus myös osaksi Myysiaa. Se sijaitsi lähellä Lesboksen saaren vastaista rannikkoa, ja sen kautta kulki tie Adramyttionista Kaikoksen tasangolle.Ksenofon: Anabasis 7.8.8. Atarneuksen kaupunkivaltion hallussa olleen alueen kooksi on arvioitu noin 200–500 neliökilometriä. == Historia == Kaupungin alkuperäinen nimi lienee ollut juuri Atarneus, mutta myöhemmin se tunnettiin ennen kaikkea nimillä Atarna, Atarnea ja Aterne. Herodotos kertoo, että Kyyros antoi Atarneuksen alueen Khioksen asukkaille näiden luovutettua hänelle lyydialaisen Paktyeen vuonna 547/546 eaa. Stefanos Byzantionlainen yhdisti Atarneuksen Homeroksen mainitsemaan Tarneen, mutta mahdollisesti perusteettomasti.Homeros: Ilias 5.44. Atarneuksen väestö koostui ilmeisesti suuren osan kaupungin historiaa osaksi kreikkalaisista ja osaksi ei-kreikkalaisista eli barbaareista. Kaupungin kansalaisesta käytettiin etnonyymiä Atarneus () ja Atarneitēs (). Persialaiset voittivat Miletoksen tyrannin Histiaioksen Joonian kapinan aikaan Malenessa Atarneuksen alueella, ja vangitsivat tämän.Herodotos: Historiateos 6.28–29. Myöhemmin kaupunkia asuttivat Khioksesta karkotetut demokraatit, jotka tekivät sieltä hyökkäyksiä kotisaarelleen ainakin vuonna 409 eaa.Diodoros Sisilialainen: Historian kirjasto 13.65; Ksenofon: Hellenika 3.2.11. 300-luvun eaa. puolessa välissä kaupungin tyrannina toimi Hermias, joka oli Aristoteleen ystävä ja appi. Kaupunki löi omaa hopea- ja pronssirahaa 300-luvulta eaa. lähtien. Pausaniaan mukaan Atarneusta kohtasi sama onnettomuus kuin Myusta, toisin sanoen se täytyi hylätä lähivesistöissä lisääntyneiden sääskien määrän vuoksi. Epäselväksi kuitenkin jää, mistä tämä johtui, koska kaupungit sijaitsivat melko kaukana toisistaan. Atarneus kuitenkin ilmeisesti hylättiin, eikä se ollut enää olemassa Pliniuksen aikana.Pausanias: Kreikan kuvaus 7.2.10–11; Plinius: Naturalis historia 5.30. == Rakennukset ja löydökset == Atarneus on ollut ympäröity muurein, joista on säilynyt joitakin jäänteitä. Ne on ajoitettu 500–400-luvuille eaa. Kaupungin paikalta on löydetty myös 300-luvulle eaa. ajoitettujen rakennusten raunioita sekä saman ajan keramiikkaa. == Lähteet == Luokka:Aioliin kaupungit Luokka:Arkeologiset kohteet Turkissa Luokka:İzmirin maakunta
Eteonos

Eteonos (, ) eli Skafai (, ) oli antiikin aikainen kaupunki ja kaupunkivaltio (polis) Boiotiassa Kreikassa. Eteonos sijaitsi Boiotian Parasopiassa lähellä Skolosta ja Tanagran alueen rajaa. Kaupungin tiedetään olleen rakennettu kukkulalle, mutta sillä ei ilmeisesti ollut muureja. Kaupungin tarkempaa sijaintipaikkaa ei kuitenkaan tiedetä. Varhaisin maininta Eteonoksesta on Homeroksen Iliaan laivaluettelossa, jossa se esiintyy yhtenä boiotialaisista kaupungeista, joka lähetti laivoja Troijan sotaan.Homeros: Ilias 2.497.Strabon: Geografia 9. Kaupungin kansalaisesta käytettiin etnonyymiä Eteōnios (). Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Peloponnesolaissodan alkupuolella noin 431 eaa. (tai 426–424 eaa.) Eteonos yhdistettiin Thebaan (sympoliteia), ja kaupungin väestö muutti sinne. Kaupunki perustettiin uudelleen sodan jälkeen noin vuonna 400 eaa., ja sen nimi muuttui Skafaiksi ilmeisesti tuossa vaiheessa. == Lähteet == Luokka:Antiikin Boiotian kaupungit
Farai (Boiotia)

Farai (, ) oli antiikin aikainen kaupunki ja kaupunkivaltio (polis) Boiotiassa Kreikassa. Farai sijoitetaan yleensä nykyisen Chalkídan kunnan alueelle noin kaksi kilometriä etelään nykyisestä Paralía Avlídoksesta. Sijaintipaikka on kuitenkin epävarma. Farain kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. Farain historiasta ei tiedetä paljoakaan. Kaupungin tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Kaupunki on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Kaupunki muun muassa löi omaa hopearahaa 400-luvulta eaa. ja pronssirahaa 300-luvulta eaa. lähtien. == Lähteet == Luokka:Antiikin Boiotian kaupungit Luokka:Chalkída
Makynea

Makynea (, myös Makynia/Makyna/Makyneia, , ) oli antiikin aikainen kaupunki ja kaupunkivaltio (polis) Aitoliassa Kreikassa. Se sijaitsi nykyisen Nafpaktían kunnan alueella vajaan kilometrin pohjoiseen nykyisestä Makýneian (aiempi Káto Mammáko) kylästä. == Maantiede == Makynia sijaitsi Antirrhionin niemen länsipuolella ja Tafiassos-vuoren itärinteen juurella lähellä Aitolian rannikkoa ja Patraksenlahden pohjoisrantaa. Näin se sijaitsi lähellä Aitolian ja Ozolian Lokriin rajaa. Pliniuksen mukaan lähellä sijaitsi Makynion-vuori. Sillä on saatettu viitata johonkin Tafiassoksen osaan.Plinius: Naturalis historia 4.3. Makynean kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. == Historia == Strabonin mukaan Makynea perustettiin sen jälkeen, kun doorilaiset olivat valloittaneet Peloponnesoksen niin kutsutussa doorilaisvalloituksessa. Runoilija Arkhytas Amfissalainen kutsui kaupunkia Ozolian lokrien kaupungiksi. Se mainitaan myös Alkaios Messeneläisen epigrammissa.Strabon: Geografia 10; Kreikkalainen antologia 9.518. 400-luvulle eaa. tultaessa kaupungista oli tullut osa Aitoliaa. Makynea on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Sen tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Kaupungin kansalaisesta käytettiin etnonyymiä Makyneus (). Káto Mammákon kylä nimettiin Makýneiaksi antiikin aikaisen kaupungin mukaan vuonna 1980. == Rakennukset ja löydökset == Makynean paikalla on joitakin jäänteitä muurein ympäröidystä asutuksesta. Jäänteet on ajoitettu 300–200-luvuille eaa. Kaupungista on löydetty muun muassa kreikkalainen teatteri, joka sijaitsi kaupunginmuurien ulkopuolella.Frederiksen, Rune: ”The Greek Theatre. A Typical Building in the Urban Centre of the Polis?”. Teoksessa == Lähteet == Luokka:Aitolian kaupungit Luokka:Nafpaktía
Medeon (Boiotia)

Medeon () eli Foinikis () oli mykeneläisaikainen ja antiikin aikainen kaupunki Boiotiassa Kreikassa. Se sijaitsi nykyisen Alíartos-Thespiéen kunnan alueella noin seitsemän kilometriä itään nykyisestä Moúlkionin kylästä. Medeon sijaitsi Boiotiassa Kopais-järven etelärannalla ja Foinikion-vuoren juurella. Vuoresta se sai myöhemmän nimensä Foinikis.Strabon: Geografia 9. Suhteellisen lähellä kaupungista lounaaseen sijaitsi Onkhestos, ja lännempänä järven rannalla sijaitsi Haliartos. Boiotian Medeonia ei tule sekoittaa Fokiin Medeoniin. Medeon oli olemassa jo mykeneläisellä pronssikaudella. Varhaisin maininta kaupungista on Homeroksen Iliaan laivaluettelossa, jossa se esiintyy yhtenä boiotialaisista kaupungeista, joka lähetti laivoja Troijan sotaan.Homeros: Ilias 2.501. Strabon kuvaa kaupungin olleen antiikin aikana Haliartoksen kaupunkivaltion alaisuudessa. == Lähteet == == Aiheesta muualla == Luokka:Alíartos-Thespiés Luokka:Antiikin Boiotian kaupungit Luokka:Arkeologiset kohteet Kreikassa Luokka:Mykeneläiset arkeologiset kohteet
Mende

Mende voi viitata seuraaviin: * Mende, kaupunki Lozèren departementissa Ranskassa * Menden arrondissementti, arrondissementti Ranskassa * Mende, antiikin aikainen kaupunki Pallenen niemellä nykyisellä Chalkidikín niemimaalla Kreikassa * mendet, Sierra Leonessa ja Liberiassa asuva kansa * mende, Sierra Leonessa puhuttu kieli * Mende, sukunimenä: ** Bernhard Mende (1937–2004), saksalainen kenraaliluutnantti, Saksan ilmavoimien komentaja 1994–1997 ** Erich Mende (1916–1998), saksalainen poliitikko, varaliittokansleri 1963–1966.
Naulokhon

Naulokhon (, myös Naulokhos, , ) oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Se sijaitsi Joonian rannikolla noin viisi kilometriä Prienestä länsilounaaseen, nykyisen Atburgazın paikalla Aydınin maakunnassa. Nykyisin alue on Maiandros (nyk. Menderes) -joen suiston liettymisen seurauksena useita kilometrejä sisämaassa. Naulokhon oli Prienen poliksen satama ja saattoi olla sen alaisuudessa. Prienen lakattua olemasta noin 391/390 eaa. Naulokhon saattoi toimia prieneläisten poliksena siihen saakka, kunnes kaupunki perustettiin uudelleen. Naulokhon löi omaa pronssirahaa 300-luvulla eaa. Naulokhonin polista ei tule sekoittaa Smyrnan lähellä sijainneeseen Naulokhoniin, joka tunnetaan myös nimellä Palaia Smyrna (). == Lähteet == Luokka:Joonian kaupungit Luokka:Priene Luokka:Aydınin maakunta
Sane (Akte)

Sane () oli antiikin aikainen kaupunki ja kaupunkivaltio (polis) Akten niemellä nykyisin Chalkidikína tunnetulla niemimaalla Kreikassa. Se sijaitsi nykyisen Aristotéliin kunnan alueella lähellä nykyistä Metóchi Agíou Pávlouta. == Maantiede == Sane sijaitsi Akten eli nykyisen Áthoksen niemen pohjoisosan kapean kohdan länsirannikolla eli Singoksenlahden rannalla. Niemi luettiin antiikin aikana osaksi Traakiaa, ei Khalkidikea, sillä viimeksi mainittu alue käsitti antiikin aikana vain osan siitä myöhemmin nimensä saaneesta Chalkidikín niemimaasta.Flensted-Jensen, Pernille: ”The Chalkidic Peninsula and Its Regions”. Teoksessa Sanen kaupunkivaltion hallussa olleen alueen kooksi on arvioitu noin 25–100 neliökilometriä. Kaupunkia ei tule sekoittaa toiseen Saneen lännempänä Pallenen niemellä eli nykyisellä Kassándran niemellä. == Historia == Thukydideen mukaan Sane oli joonialainen Androksen perustama siirtokunta.Thukydides: Peloponnesolaissota 4.109. Plutarkhoksen mukaan sen asuttivat Khalkiin ja Androksen asukkaat yhdessä.Plutarkhos: Moralia IV.21 Kreikkalaisia kysymyksiä 298a. Kaupungin kansalaisista käytettiin etnonyymejä Sanios (), Sanaios () ja Sēnaios (). Sanen tiedetään olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Klassisella kaudella noin 454–414 eaa. Sane kuului Ateenan johtamaan Deloksen meriliittoon. Spartalaiset hyökkäsivät kaupunkiin peloponnesolaissodassa vuonna 424 eaa., mutta eivät saaneet sitä vallattua. Sanea ei mainita enää hellenistisellä kaudella, joten se saatettiin yhdistää lähelle perustettuun Uranopoliin kaupunkiin tai Akanthokseen. == Rakennukset ja löydökset == Antiikin lähteiden perusteella Sane on ollut ympäröity muurein. Muureista on ollut kaupungin paikalla joitakin jäänteitä ainakin vielä 1800-luvulla. Nykyisen Néa Ródan kylän läheltä on löydetty mahdollisesti Sanen alaisuuteen kuuluneen pyhäkön rauniot. == Lähteet == Luokka:Akten kaupungit Luokka:Aristotélis
Sane (Pallene)

Sane () oli antiikin aikainen kaupunki ja kaupunkivaltio (polis) Pallenen niemellä nykyisin Chalkidikína tunnetulla niemimaalla Kreikassa. Se sijaitsi nykyisen Kassándran kunnan alueella lähellä nykyistä Sanín (Sánin) kylää. == Maantiede == Sane sijaitsi Pallenen eli nykyisen Kassándran niemen länsirannikolla Poteidaian ja Menden kaupunkien välissä. Niemi luettiin antiikin aikana osaksi Traakiaa, ei Khalkidikea, sillä viimeksi mainittu alue käsitti antiikin aikana vain osan siitä myöhemmin nimensä saaneesta Chalkidikín niemimaasta.Flensted-Jensen, Pernille: ”The Chalkidic Peninsula and Its Regions”. Teoksessa Kaupunkivaltion hallussa olleen alueen kooksi on arvioitu noin 25–100 neliökilometriä. Kaupunkia ei tule sekoittaa toiseen Saneen idempänä Akten niemellä eli nykyisellä Áthoksen niemellä. == Historia == Sane tunnetaan pääasiassa Herodotokselta, joka mainitsee sen Menden ohella ja sanoo sen osallistuneen laivoilla ja joukoilla Kserkseen sotaretkeen persialaissodissa vuonna 480 eaa.Herodotos: Historiateos 7.123. Pallenen Sanen mainitsevat myös Strabon ja Pomponius Mela, millä perusteella sitä ei tarvitse olettaa samaksi kaupungiksi kuin Akten Sane, vaikka tätäkin on joskus esitetty.Strabon: Geografia 7, katkelma 27; Pomponius Mela 2.3. Kaupungin kansalaisista käytettiin etnonyymejä Sanios (), Sanaios () ja Sēnaios (). Sanen paikalta nykyisen Sanín kylän läheltä on löydetty jäänteitä asutuksesta geometrisella ja arkaaisella kaudella. Tämä lisäksi kaupungin arvioidaan olleen olemassa poliksena suuren osan klassista kautta ja ainakin vielä hellenistisen kauden alussa vuonna 323 eaa. Deloksen meriliittoon 400-luvulla eaa. kuulunut Sane tulkitaan yleensä Akten Saneksi. == Lähteet == Luokka:Antiikin Kreikan kaupungit Chalkidikílla Luokka:Kassándra Luokka:Traakian kaupungit
Thiers

Thiers on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 42 kilometriä departementin pääkaupungista Clermont-Ferrandista itään, Durollejoen varrella. Durolle on Allierjoen sivujoki. Thiers on keskiaikainen kaupunki, joka on jaettu ylä- ja alakaupunkiin. Yläkaupungin kapeiden ja kaltevien katujen varrella on vanhoja keskiaikaisia puutaloja, kuten Château du Pirou. Romaaninen Saint-Genès’n kirkko on rakennettu 1000-luvulla. Yläkaupungilta on näkymät Chaîne des Puys’n vulkaanisten kukkuloiden ketjuun sekä Limagne'n tasangolle.Auvergnen matkailusivut Thiersin kaupungissa on pitkät perinteet puukkojen ja aterimien valmistuksessa. Tehtaat rakennettiin alakaupunkiin Durollejoen varrelle, jonka vesivoimaa ne hyödynsivät. Yhdessä vanhoista tehtaista sijaitsee nykytaiteenmuseo Creux de l'Enfer. Kaupungissa järjestetään joka kevät suuret Coutellia -veitsimessut. Tiedosto:Pedde du Coin des Hasards in Thiers (1).jpg|Château du Pirou Tiedosto:Église_Saint-Genès.jpg|Saint-Genès’n kirkko Tiedosto:Creux_de_l'enfer.jpg|Creux de l'Enfer -nykytaiteenmuseo ==Lähteet== ==Aiheesta muualla== *Coutellia Luokka:Puy-de-Dômen kunnat
Valdeblore

Valdeblore on kunta Kaakkois-Ranskassa Alpes-Maritimesin departementissa Provence-Alpit-Rivieran alueella. Sen sijaitsee noin 70 kilometriä Nizzasta pohjoiseen. Kunnassa sijaitseva hiihtokeskus La Colmiane on yksi Meri-Alppien vanhimmista. Se on perustettu vuonna 1931. Hiihtokeskuksessa on kolmekymmentä kilometriä laskettelurinteitä, jotka sijaitsevat 1500 - 1800 metrin korkeudella merenpinnan yläpuolella.Paris-Nice 2018 ==Lähteet== ==Aiheesta muualla== Luokka:Alpes-Maritimesin kunnat
Susan Landale

Susan Landale on brittiläinen urkuri. Hän valmistui Edinburghin yliopistosta ja lähti sitten opiskelemaan Pariisiin André Marchalin johdolla. Hän on työskennellyt muun muassa Pariisin Pyhän Yrjön anglikaanisessa kirkossa. Lisäksi hän on Royal Academy of Musicin professori. Hän on esiintynyt solistina lukuisien johtavien orkestereiden kanssa ja levyttänyt muiden muassa Olivier Messiaenin, Louis Viernen, Charles Tournemiren sekä César Franckin tuotantoa. Landale voitti ensimmäisen palkinnon ensimmäisessä St Albansin kansainvälisessä urkukilpailussa.Royal Academy of Music: Susan Landale == Lähteet == == Aiheesta muualla == * Viralliset sivut Luokka:Brittiläiset urkurit Luokka:Vuonna 1935 syntyneet Luokka:Elävät henkilöt
Cambridge Analytica

Cambridge Analytica oli brittiläinen yhtiö. Se markkinoi itseään konsulttiyhtiönä, joka analysoi sosiaalisen median dataa ja etsi kohderyhmiä, joille kohdentaa haluttua viestintää. Yhtiö sai huomiota kansainvälisessä mediassa, kun paljastui sen käyttäneen noin 87 miljoonan Facebook-käyttäjän tietoja liittyen Donald Trumpin presidentinvaalikampanjaan ja Britannian brexit-kampanjaan. Yhtiö ilmoitti 2. toukokuuta 2018 lopettavansa toimintansa. Asiakkaiden määrä on vähentynyt yrityksen saaman huomion vuoksi, ja yritys hakeutuu konkurssiin. Useat yrityksen työntekijät siirtyvät Emerdataan. ==Lähteet== ==Aiheesta muualla== * Yrityksen verkkosivusto Luokka:Tietotekniikkayhtiöt Luokka:Tiedonhallinta
Aaron Mooy

Aaron Frank Mooy (s. 15. syyskuuta 1990 Sydney, Australia) on australialainen jalkapalloilija, joka edustaa Skotlannin Valioliigassa pelaavaa Celticiä. Viitattu 10.9.2022. Kausina 2017–2019 Mooy pelasi Huddersfield Townin joukkueessa Englannin Valioliigassa 65 ottelua ja teki niissä seitsemän maalia. Kaudella 2016–2017 hän kuului Manchester Cityn omistukseen mutta oli tuolloin lainalla mestaruussarjassa silloin pelanneessa Huddersfieldissä. Huddersfieldin pudottua Valioliigasta Mooy siirtyi elokuussa 2019 Valioliigassa säilyneeseen Brighton & Hove Albioniin, joka tammikuussa 2020 osti hänet itselleen. Mooy pelasi kaudella 2019–2020 Valioliigassa 31 ottelua, joissa hän teki kaksi maalia. Kausina 2020–2022 hän edusti Kiinassa Shanghai Portia. Heinäkuussa 2022 hän siirtyi Celticiin. Jo kausina 2010–2012 hän pelasi Skotlannin pääsarjassa, tuolloin St. Mirrenin joukkueessa. Mooy on pelannut Australian maajoukkueessa 52 maaottelua ja tehnyt niissä seitsemän maalia. Hän teki maalin kolmessa ensimmäisessä maaottelussaan joulukuussa 2012 ja heinäkuussa 2013. MM-kilpailuissa 2018 hän pelasi Australian kaikki kolme ottelua alusta loppuun. Alle 20-vuotiaiden MM-kilpailuissa 2009 hän pelasi kaksi ottelua ja teki yhden maalin. == Lähteet == == Aiheesta muualla == *Aaron Mooy Childhood Story Plus Untold Biography Facts *Socceroos' Aaron Mooy out for a wedding and Premier League promotion double with Huddersfield Town *Melbourne City star Aaron Mooy’s family values ground a player whose career is set for take off Luokka:Australialaiset jalkapalloilijat Luokka:Vuonna 1990 syntyneet Luokka:Elävät henkilöt
Lauri Haapanen

Lauri Johannes Haapanen (9. elokuuta 1889 Viljakkala – 24. huhtikuuta 1947 Tampere) oli suomalainen painija. Hän kilpaili Tukholman olympialaisissa vuonna 1912. Hän eteni kreikkalais-roomalaisen painin 60 kilon sarjassa kuudennelle kierrokselle. == Lähteet == Luokka:Suomalaiset kreikkalais- roomalaisen tyylin painijat Luokka:Vuonna 1889 syntyneet Luokka:Vuonna 1947 kuolleet
Raziya al-Din

Sulttaani Raziya (1205–1240) oli Delhin sulttaanikunnan sulttaani vuosina 1236–1240 ja ensimmäinen naispuolinen muslimihallitsija Intiassa. Raziya oli sulttaani Iltutmishin tytär. Iltutmish oli tullut Delhiin sulttaani Qutb-ud Dinin sotilasorjaksi, ja noussut tämän alaisuudessa merkittävään rooliin. Qutb-ud Dinin kuoltua Iltutmish nousi Delhin sulttaaniksi. Iltutmish oli tehokas hallitsija, mutta myös avomielinen henkilö. Hän huomasi että hänen poikansa eivät olleet yhtä päteviä nousemaan hänen seuraajakseen kuin tytär Raziya. Iltutmish rikkoi muslimiperinteen ja nimesi Raziyan seuraajakseen. Iltutmish kuoli vuonna 1236. Vaikka Raziya oli nimetty hänen seuraajakseen, muslimiaatelisto ei hyväksynyt naista hallitsijaksi. Raziyan sijasta sulttaaniksi nimettiin hänen veljensä Rukn ud din Firuz. Tämä osoittautui epäpäteväksi hallitsijaksi ja valtataisteluun sekaantui myös tämän äiti ja Iltutmishin leski Shah Turkan. Sulttaani Firuz ehti olla vallassa kuusi kuukautta, kunnes hänet ja hänen äitinsä murhattiin salaliiton seurauksena. Raziya nousi puoliveljensä jälkeen Delhin sulttaaniksi. Sulttaaniksi tultuaan hän vaihtoi vaattensa miesten perinteisesti käyttämään asuun ja luopui hunnun käytöstä, mikä järkytti konservatiivista muslimiyhteisöä. Raziya osoittautui päteväksi hallitsijaksi, joka huolehti aidosti alamaisistaan. Hänen aikanaan myös torjuttiin mongolien hyökkäys. Maan aatelisto ei kuitenkaan ollut tyytyväinen Raziyaan sulttaanina ja hän joutui salaliiton uhriksi. Hänet murhasi hänen oma palatsihenkivartijansa. Raziya ehti hallita vain kolme ja puoli vuotta. Jälkikäteen jotkut historioitsijat ovat todenneet, että Raziyan ainoa heikkous hallitsijana oli se että hän oli nainen, mutta modernit historioitsijat eivät jaa tätä näkemystä. Hän oli kyvykäs hallitsija ja määrätietoinen sotilasjohtaja, sillä hän johti henkilökohtaisesti kaikkia sotaretkiä hallintokautensa aikana. Hän pukeutui miehen pukuun ja istui valtaistuimella ilman huntua, koska hän halusi hoitaa tehtäviään hallitsijana epäröimättä ja totuudenmukaisesti. Maan aatelisto halusi nostaa valtaistuimelle heikon sulttaanin, joka olisi helpommin ohjattavissa, Raziya ei näin ollen sopinut heidän suunnitelmiinsa, mikä synnytti salaliiton häntä vastaan. Raziyaa seurasi Delhin sulttaanina Iltutmishin poika ja Raziyan puoliveli Bahram. == Lähteet == Luokka:Delhin orjadynastian sulttaanit Luokka:Vuonna 1205 syntyneet Luokka:Vuonna 1240 kuolleet
Mädchen Amick

Mädchen Amick (s. 12. joulukuuta 1970 Sparks, Nevada) on yhdysvaltalainen näyttelijä. Hänen tunnetuimmat roolinsa lienevät Shelly Johnson kulttitelevisiosarjassa Twin Peaks (1990–1991, 2017) ja sen esiosaelokuvassa Twin Peaks – Tuli kulje kanssani (1992) sekä Alice Cooper teinidraamasarjassa Riverdale (2017–2023). Amick on myös esiintynyt muun muassa elokuvissa Punainen vaate (1990), Unissakävelijät (1992), Unelmien rakastajatar (1993) ja Sumpussa (1994) sekä televisiosarjoissa Star Trek – uusi sukupolvi (1989), Baywatch (1989), Central Park West (1995–1996), Gilmoren tytöt (2002–2003, 2008), Teho-osasto (2004–2005), Freddie (2005–2006), Californication (2008), Damages (2010), CSI: New York (2010), Ringer (2012), Mad Men (2012), Witches of East End (2013–2014) ja American Horror Story (2015). Vuonna 1995 Amick meni naimisiin miesystävänsä David Alexisin kanssa. Heillä on kaksi yhteistä lasta: vuonna 1992 syntynyt poika sekä vuonna 1993 syntynyt tytär. == Lähteet == == Aiheesta muualla == * * * Luokka:Elävät henkilöt Luokka:Yhdysvaltalaiset näyttelijät Luokka:Vuonna 1970 syntyneet
Jussi Peltonen

Jussi Peltonen (s. 14. helmikuuta 1993 Tampere) on suomalainen ensimmäisen dan-arvon saavuttanut taekwondoin Tampereelta.Jussi Peltonen. Kotisivu Hän aloitti taekwondon harrastamisen vuonna 2007 keväällä ja hän on harrastanut lajia yli 10 vuotta. Hänellä on monia kansallisia saavutuksia, kuten SM- ja PM-mitaleja. Suurin saavutus on Suomen-mestaruus vuodelta 2009 alle 18-vuotiaiden alle 63kg sarjasta. Vuonna 2018 hän saavutti ensimmäisen PM- mitalinsa ottamalla pronssia Vantaalla käydyistä Pohjoismaiden mestaruuskilpailuista. Peltonen edusti Tampere Kumgang Taekwondoa ja on lopettanut taekwondon vuonna 2020. Myös hän harrastaa aktiivisesti kryptovaluuttojen parissa omistamalla mm. XRP ja Shiba Inua. == Mitalit == === SM-kilpailut === Sarja Mitali Vuosi Lähteet Kulta 2009 Kilpailutulokset Kumgang Pronssi 2010 Hopea 2011 Sarja Mitali Vuosi Lähteet Pronssi 2017 === Opiskelijoiden SM-kilpailut === Sarja Mitali Vuosi Lähteet Pronssi 2010 === Alle 21-vuotiaiden SM-kilpailut === Sarja Mitali Vuosi Lähteet -68kg Alle 21-vuotiaiden SM-hopea 2011 -68kg Alle 21-vuotiaiden SM-hopea 2012 -68kg Alle 21-vuotiaiden SM-pronssi 2013 === PM-kilpailut === Sarja Mitali Vuosi Lähteet Pronssi 2018 ==Lähteet== Luokka:Suomalaiset taekwondoinit Luokka:Elävät henkilöt Luokka:Vuonna 1993 syntyneet
Sateenkaaren salaisuus

Sateenkaaren salaisuus on Jan-Erik Anderssonin ympäristötaideteos Turun Biolaaksossa. Teos koostuu 24:stä sateenkaaren värein maalatusta tutkijasilhuetilla varustetusta valaisinpylväästä ja kahdesta kevyen liikenteen sillasta, jotka ylittävät Jaaninojan. Materiaaleina on käytetty mm. terästä, betonia, kyllästettyä puuta, vaijeria ja metalliputkea. Teos vihittiin käyttöön 2007. Toisen sillan keskellä on suuri alaspäin osoittava sininen lapio ja toisen keskellä kolme päällekkäin olevaa punaista sydäntä. Teos muistuttaa siitä, että kulta-aarre sateenkaaren päässä voi olla rakkaus arjessa tai tutkijan löytämä tieto DNA:n salaisuuksista. Valaisimien päässä siluettina toteutetut tieteentekijät jonglööraavat solubiologian perusosilla. Anderssonin taideteos on saanut kiitosta siitä, että se laskettiin heti alusta alkaen osaksi ympäristörakennushanketta. Valaisinpylväät ja kevyen liikenteen sillat ovat konkreettisia kohteita, jotka joka tapauksessa rakennetaan, miksei niitä voisi siis käyttää valmiina taiteen pohjina. == Lähteet == Luokka:Turun patsaat ja veistokset
Tanskan kansanäänestys eurosta

Tanskan kansanäänestys eurosta järjestettiin 28. syyskuuta 2000.Nohlen, D. & Stöver, P. (toim.), Elections in Europe: A data handbook, 2010, s. 525, ISBN 978-3-8329-5609-7 KansanäänestyksessäResults and background for referendum EU Oplysningen 53,2 prosenttia vastusti ja 46,8 prosenttia kannatti maan liittymistä Euroopan unionin rahaliitto EMU:un, ja siten myös yhteisvaluutta euroon. Äänioikeutetuista 87,6 prosenttia käytti ääntäänResults and background for referendum EU Oplysningen . ==Tulokset== Vaihtoehto Äänet % Kyllä 1 620 353 46.8 Ei 1 842 814 53.2 Hylätyt äänet 40 358 – Yhteensä 3 503 525 100 Rekisteröidyt äänestäjät / äänestysprosentti 3 999 325 87.6 Lähde: Nohlen & Stöver Lähde: Nohlen & Stöver Lähde: Nohlen & Stöver ===Maakunnittain=== Alue Kyllä Ei Äänestänyt Äänet Kööpenhaminan kunta & Frederiksberg 169 154 201 263 446 155 376 291 Kööpenhaminan amt 188 824 207 026 450 043 399 864 Frederiksborg 120 627 117 546 269 775 240 562 Roskilde 74 487 79 871 173 068 155 940 Länsi-Sjælland 81 899 112 501 223 692 196 344 Storstrøm 73 936 100 523 200 123 176 294 Bornholm 11 662 16 752 33 747 28 845 Fyn 142 461 166 395 357 537 312 237 Etelä-Jyllanti 78 914 83 912 187 254 164 610 Ribe 68 533 74 856 165 339 144 953 Vejle 107 277 118 464 260 740 229 162 Ringkjøbing 88 400 86 837 202 362 177 280 Århus 202 714 213 946 479 278 421 747 Viborg 71 856 79 198 175 053 152 902 Pohjois-Jyllanti 139 609 183 724 375 159 326 494 Lähde: European Election Database Lähde: European Election Database Lähde: European Election Database Lähde: European Election Database Lähde: European Election Database Lähde: European Election Database Lähde: European Election Database Lähde: European Election Database Lähde: European Election Database ==Lähteet== Luokka:Kansanäänestykset Euroopan unionista Luokka:Euro Kansanäänestys eurosta Luokka:Tanskan vaalit
Muiz ud din Bahram

Muiz ud din Bahram oli Delhin sulttaanikunnan orjadynastian kuudes sulttaani vuosina 1240–1242. Hän tuli sulttaaniksi sisarensa Raziyan jälkeen vuonna 1240. Bahram nousi sulttaaniksi Raziyaa vastaan kapinoineen ylimystön tuella. Bahram ei ollut voimakas sulttaani ja hänen aikanaan vallitsivat myös hovijuonittelut. Bahram joutui myös salaliiton uhriksi, hänet murhasi vuonna 1242 hänen oma armeijansa. == Lähteet == Luokka:Delhin orjadynastian sulttaanit Luokka:Vuonna 1242 kuolleet
Ala ud din Masud

Ala ud din Masud (k. 10. kesäkuuta 1245) oli Delhin sulttaanikunnan orjadynastian sulttaani vuosina 1242–1246. Sulttaani Masud oli aiempien sulttaanien Firuzin poika ja Iltutmishin pojanpoika. Edellinen sulttaani Bahram oli hänen setänsä. Masud tuli sulttaaniksi vuonna 1242 aateliston salaliiton tuella, kun sulttaani Bahram murhattiin. Masud ei ollut voimakas hallitsija ja hän oli aateliston nukkehallitsija. Masudilla ei ollut kykyjä johtaa sulttaanikuntaa ja kun hän alkoi käyttäytyä tyrannin tavoin, maan ylimystö syrjäytti hänet vallasta. == Lähteet == Luokka:Delhin orjadynastian sulttaanit